Ravnedalen

Ravnedalen er en park i Kristiansand i Vest-Agder. Den ligger i bydelen Grim, innerst på Grimsmyra, med Baneheia og Egelunden som nærmeste naboer. Ravnedalen er blitt ett av Kristiansands nyere kultursteder, med hyppige konserter og forestillinger på parkens utescene. Parken er også et utgangspunkt for turer i Baneheia, med flere alternative turstier. Bakgrunn for parkanlegget Ravnedalen var tidligere en forlegning for rundt 1 200 soldater, den gang kalt Grimsmoen. På 1860-tallet var det planer om å anlegge skytebane i området, men general Joseph Frantz Oscar Wergeland, bror til Henrik Wergeland og Camilla Collett, uttalte at «det er det rene helligbrøde. Dette området egner seg så aldeles fortreffelig til et lystanlæg». I 1872 søkte Byselskabet Christiansands Sparebank om midler til å anlegge park i Ravnedalen, og i perioden 1874–78 ble parkanlegget bygget av soldater. I parken finner man en statue av general Wergeland, samt et av Norges største grantrær, plantet i 1875. Parken på 1900-tallet I 1991 ble parken kåret til Årets grønne park. Parken på 2000-tallet Forestillingen Elverhøy Somrene 2004, 2005 og 2006 stod Helene Bøksle i spissen for den musikalske forestillingen Elverhøy innerst i Ravnedalen. Festival for samtidsdans I 2010 ble festivalen «Ravnedans» lansert som visningsplattform for samtidsdans. Fra og med 2010 har «Ravnedans» blitt arrangert i Ravnedalen hver sommer. Ravnedalen Live I 2016 startet Dirty Old Town festivalen «Ravnedalen Live». Hver sommer siden 2016 med unntak av pandemi-årene har Ravnedalen Live holdt festivaler i parken. En stor del av festival-konseptet har vært å skape en bærekraftig og miljøvennlig festival, noe de har fått sertifiseringer for. Festivalen har hatt besøk av flere nasjonale og internasjonale artister som Highasakite, Dr. Hook, Tom Hell, Madrugada, Sigrid og Alphaville. I tillegg kommer Aurora, Cezinando og Kvelertak med flere til festivalen, sommeren 2024. Referanser Eksterne lenker Ravnedalen Ravnedalen Live